Ma Marthe ROBERT yettwali ungal: win yettarun ungalen, yettaru akken ur yetabaɛ ara ilugan neɣ ayen i d-yemmalen tawsit taseklant. Deg tsekla ungal yezmer ad yili d agelman, d ullis, d taḥkayt, d awennit....Ulac acu i d-yeqqaren ilaq asentel ad yili yettwaxtar ad yesɛu akud d wadeg ilaqen, kra n win yettarun s tlelli-ines. Ayen ur nlaq ara ad awin fell-as d ayen ur nemɛin ara, ayagi ulac win ara yerren ɣur-s lwelha rnu ad t-ḥessben ɣef tɣessa n wammud deg tsekla2. Seg waya nezmer ad d-nini yessefk ɣef umaru ad yili d ilelli di tira n wungal-is, neɣ yezmer ur yeṭṭafar ara wiyaḍ.